stanford-oval/wikipedia huggingface dataset:
คณะนิติศาสตร์ มหาวิทยาลัยกรุงเทพ
หลักสูตรและการเรียนการสอน > นิติศาสตรมหาบัณฑิต (น.ม.) / Master of Law (LL.M.)

คณะนิติศาสตร์ มหาวิทยาลัยกรุงเทพ เล็งเห็นถึงความสำคัญของการคุ้มครองความคิดสร้างสรรค์ จึงได้พัฒนาหลักสูตรที่จะคุ้มครองความคิดสร้างสรรค์เหล่านั้นไว้ ด้วยการเปิดหลักสูตรนิติศาสตรมหาบัณฑิตทางด้านกฎหมายทรัพย์สินทางปัญญาและเทคโนโลยีสารสนเทศ และด้านกฎหมายธุรกิจระหว่างประเทศและธุรกรรมทางอิเล็กทรอนิกส์ เพื่อผลิตนักกฎหมายที่มีความเชี่ยวชาญเฉพาะด้านและสามารถใช้กฎหมายได้อย่างสร้างสรรค์
ผู้ที่จะศึกษาในหลักสูตรนิติศาสตรมหาบัณฑิต ต้องเป็นผู้ที่สำเร็จการศึกษาปริญญาตรีสาขานิติศาสตร์ จากสถาบันการศึกษาในประเทศหรือต่างประเทศ ซึ่งสำนักงานคณะกรรมการการอุดมศึกษารับรอง
การศึกษาในหลักสูตรนิติศาสตรมหาบัณฑิตนั้น แบ่งออกเป็น 2 แผนการศึกษา คือ แผน ก. คือ เลือกทำวิทยานิพนธ์ และ แผน ข. คือ เลือกทำสารนิพนธ์ ซึ่งทั้งสองแผนการศึกษาต้องผ่านการสอบประมวลความรอบรู้ (Comprehensive Examination) ทั้งการสอบข้อเขียนและการสอบปากเปล่า
ในส่วนของคณาจารย์นั้น บัณฑิตวิทยาลัยได้รับความร่วมมือจากคณาจารย์พิเศษซึ่งเป็นนักวิชาการและนักกฎหมายที่มีชื่อเสียง ทั้งจากผู้พิพากษา อัยการ ทนายความ ที่ปรึกษากฎหมาย ซึ่งมีความเชี่ยวชาญพิเศษในสาขาที่เปิดสอน นอกจากนี้ยังได้เชิญผู้เชี่ยวชาญทั้งชาวไทยและชาวต่างประเทศมาบรรยายพิเศษด้วย
การรับรองคุณภาพการศึกษา

ผู้สำเร็จการศึกษาจากคณะนิติศาสตร์ มหาวิทยาลัยกรุงเทพ จะได้รับการรับรองคุณวุฒิเป็นนิติศาสตรบัณฑิตจากคณะกรรมการข้าราชการพลเรือน คณะกรรมการอำนวยการอบรมศึกษากฎหมายแห่งเนติบัณฑิตยสภา และสภาทนายความแห่งประเทศไทย นอกจากนั้น ผู้สำเร็จการศึกษาระดับบัณฑิตศึกษาจะได้รับรองคุณวุฒิเป็นนิติศาสตรมหาบัณฑิต ทั้งนี้ คณะนิติศาสตร์ มหาวิทยาลัยกรุงเทพ ได้ผ่านการรับรองการประเมินคุณภาพภายในจากคณะกรรมการการอุดมศึกษา (สกอ.) ระดับดีมาก และการรับรองจากสำนักงานรับรองมาตรฐานและประเมินคุณภาพการศึกษา (องค์การมหาชน) (สมศ.) ในระดับดี
ความร่วมมือกับองค์กรต่าง ๆ

คณะนิติศาสตร์ มหาวิทยาลัยกรุงเทพ มีความร่วมมือทางวิชาการกับองค์กรระหว่างประเทศ เพื่อเพิ่มศักยภาพด้านวิชาการ และคุณภาพการศึกษา เช่น
องค์กรทรัพย์สินทางปัญญาโลก (World Intellectual Property Organization: WIPO) เป็นหนึ่งในองค์การเฉพาะทางของสหประชาชาติ ที่จัดตั้งขึ้นเพื่อส่งเสริมกิจการสร้างสรรค์ และสนับสนุนการพิทักษ์ทรัพย์สินทางปัญญาทั่วโลก
สถาบันกฎหมายแห่งเอเชีย (ASIAN Law Institute: ASLI) เป็นองค์กรความร่วมมือระหว่างสถาบันการศึกษาด้านนิติศาสตร์ 12 แห่งในภูมิภาคเอเชีย เพื่อเปิดโอกาสให้มีการส่งเสริม พัฒนา และเผยแพร่องค์ความรู้ทางกฎหมายเกี่ยวกับเอเชียให้มากขึ้น โดยผ่านการเรียนการสอนและการทำวิจัยร่วมกัน
กิจกรรมและรางวัลเกียรติยศ

ที่ผ่านมานักศึกษาคณะนิติศาสตร์ฯ ได้เข้าร่วมกิจกรรมทางวิชาการและได้รับรางวัลสร้างชื่อเสียงให้แก่คณะฯ อาทิ ชนะเลิศการแข่งขันตอบปัญหากฎหมาย จัดโดยมหาวิทยาลัยธรรมศาสตร์ ชนะเลิศและรองชนะเลิศการแข่งขันโตเถียงกฎหมายโดยการแถลงการณ์ด้วยวาจาชั้นอุทธรณ์  ซึ่งจัดโดยเนติบัณฑิตยสภา และได้รับรางวัลอื่น ๆ อีกมากมาย และคณะฯ ยังสนับสนุนให้นักศึกษาเข้าร่วมกิจกรรมและสามารถสร้างชื่อเสียงได้อย่างต่อเนื่อง นับเป็นความสำเร็จของคณะนิติศาสตร์ฯ ในการผลิตบัณฑิตที่มีคุณภาพซึ่งจะเป็นกำลังสำคัญของชาติต่อไปในอนาคต
ศิษย์เก่าดีเด่น

ตลอดเวลาที่คณะนิติศาสตร์ มหาวิทยาลัยกรุงเทพ ก่อตั้งและดำเนินการมานั้นได้ผลิตบัณฑิตออกไปรับใช้สังคมมากมายในหลากหลายสาขาอาชีพ เช่น
แทมมารีน ธนสุกาญจน์ (นิติศาสตรบัณฑิต รุ่น 33) อดีตนักกีฬาเทนนิสทีมชาติไทย ปัจจุบันเป็นเจ้าหน้าที่ตำรวจในสังกัดกองการเงิน สำนักงานงบประมาณและการเงิน สำนักงานตำรวจแห่งชาติ
เขมสรณ์ หนูขาว (นิติศาสตรบัณฑิต รุ่น 35) อดีตนักแสดง ปัจจุบันเป็นผู้ประกาศข่าวทางช่องไทยรัฐทีวี และช่อง 9 เอ็มคอต เอชดี
ดนัย อุดมโชค (นิติศาสตรบัณฑิต รุ่น 42) อดีตนักกีฬาเทนนิสทีมชาติไทย ปัจจุบันเป็นผู้ฝึกสอนกีฬาเทนนิส
วิวัฒน์ สรรพคุณ (นิติศาสตรบัณฑิต รุ่น 42) บัณฑิตมหาวิทยาลัยเอกชนคนแรกที่สามารถสอบความรู้ชั้นเนติบัณฑิต ได้คะแนนเป็นอันดับ 1 ของสมัยที่ 61 ปัจจุบันเป็นอาจารย์ประจำคณะนิติศาสตร์ มหาวิทยาลัยกรุงเทพ และเป็นทนายความของบริษัท BKK Inter Law จำกัด (บีเคเค อินเตอร์ลอว์)
ปุณณฤกษ์ อาศัยป่า (นิติศาสตรบัณฑิต) นักแสดงสังกัดช่อง 7HD
นอกจากนั้น บัณฑิตจากคณะนิติศาสตร์ มหาวิทยาลัยกรุงเทพ ยังได้เข้าทำงานในภาครัฐและเอกชน เช่น ผู้พิพากษา อัยการ ทนายความ ที่ปรึกษากฎหมาย ตำรวจ ฯลฯ
สถานที่ตั้ง / สิงอำนวยความสะดวก

คณะนิติศาสตร์ มหาวิทยาลัยกรุงเทพ เปิดทำการเรียนการสอนทั้งสองวิทยาเขต คือ
วิทยาเขตกล้วยน้ำไท ตั้งอยู่ที่ถนนพระรามที่ 4 เขตคลองเตย กรุงเทพมหานคร เปิดทำการเรียนการสอนสำหรับนักศึกษาคณะนิติศาสตร์ชั้นปีที่ 3 - 4 และหลักสูตรนิติศาสตรมหาบัณฑิต
วิทยาเขตรังสิต ตั้งอยู่ที่ถนนพหลโยธิน ตำบลคลองหนึ่ง อำเภอคลองหลวง จังหวัดปทุมธานี เปิดทำการเรียนการสอนสำหรับนักศึกษาคณะนิติศาสตร์ชั้นปีที่ 1 และปีที่ 2
มหาวิทยาลัยกรุงเทพ ได้จัดบรรยากาศภายในมหาวิทยาลัยให้เหมาะสมกับการเรียนการสอน พร้อมทั้งอำนวยความสะดวกด้านอุปกรณ์สนับสนุนการเรียนการสอน เช่น
ศูนย์หนังสือด้านทรัพย์สินทางปัญญาของ World Intellectual Property Organization (WIPO) ประจำประเทศไทย ณ หอสมุดกลาง วิทยาเขตกล้วยน้ำไท
หอสมุดสุรัตน์ โอสถานุเคราะห์ วิทยาเขตกล้วยน้ำไท ที่มีความทันสมัย รองรับการค้นคว้าฐานข้อมูลที่หลากหลาย และพื้นที่การเรียนรู้ที่กว้างขวาง
ห้องบรรยาย มหาวิทยาลัยได้จัดรูปแบบห้องบรรยายให้ทันสมัย ผู้เรียนและผู้สอนสามารถสื่อสารกันได้อย่างมีประสิทธิภาพ และสร้างบรรยากาศแห่งการเรียนรู้
ฐานข้อมูลเครือข่ายทางด้านกฎหมาย เช่น www.westlaw.com www.thailandlaw9.com เป็นต้น เพื่อรองรับการค้นคว้าข้อมูลกฎหมายทั้งประเทศไทย และทั่วโลก
พื้นที่การเรียนรู้อิสระ มหาวิทยาลัยฯ ได้ตระหนักถึงความสำคัญของความคิดสร้างสรรค์ของนักศึกษา จึงจัดพื้นที่ที่ส่งเสริมและสนับสนุนการเรียนรู้ของนักศึกษา เพื่อกระตุ้นความคิดสร้างสรรค์ เช่น Imagine Lounge เป็นต้น
ศูนย์กีฬา มหาวิทยาลัยฯ สนับสนุนให้นักศึกษามีความรู้ มีสติปัญญา พร้อมกับสุขภาพร่างกายที่แข็งแรง จึงได้สร้างศูนย์กีฬาที่รองรับการทำกิจกรรมที่หลากหลาย เพื่อให้นักศึกษาสามารถออกกำลังกายได้ตามอัธยาศัย
ศูนย์กฎหมายเพื่อประชาชน (คลินิกยุติธรรม)

คณะนิติศาสตร์ฯ ได้เล็งเห็นความสำคัญของการให้บริการสังคมด้านกฎหมายควบคู่กับการฝึกทักษะความรู้ภาคปฏิบัติของนักศึกษา  จึงได้ก่อตั้งสำนักงานช่วยเหลือประชาชนทางกฎหมายขึ้น เมื่อปี พ.ศ. 2542 เพื่อให้บริการปรึกษาปัญหาแก่ประชาชนทั่วไปโดยไม่คิดค่าใช้จ่าย  และเมื่อมหาวิทยาลัยปิดภาคการศึกษา คณะฯ ได้จัดค่ายแนะนำกฎหมายแก่ประชาชนในชนบท อันเป็นบริการวิชาการเพื่อสังคมที่นักศึกษาจะได้มีโอกาสให้คำปรึกษาทางกฎหมายในสถานการณ์จริงภายใต้การดูแลอย่างใกล้ชิดของอาจารย์พร้อมคำแนะนำเพิ่มเติมในแง่มุมต่าง ๆ เพื่อเป็นการเสริมทักษะในการประกอบอาชีพ
| ด ค กรายชื่อโรงเรียนกฎหมายในประเทศไทย  |
| --- | --- | --- |
| มหาวิทยาลัยในกำกับของรัฐ | เกษตรศาสตร์ (บางเขน) •  เกษตรศาสตร์ (เฉลิมพระเกียรติ) • ขอนแก่น (นิติศาสตร์) • ขอนแก่น (สหวิทยาการ) • จุฬาลงกรณ์ • เชียงใหม่ • แม่ฟ้าหลวง • ทักษิณ • ธรรมศาสตร์ • บูรพา • พะเยา • วลัยลักษณ์ • สงขลานครินทร์ • สวนดุสิต |  |
| มหาวิทยาลัยของรัฐ | นเรศวร • มหาสารคาม • รามคำแหง • สุโขทัยธรรมาธิราช • อุบลราชธานี |  |
| มหาวิทยาลัยราชภัฎ | กำแพงเพชร • เชียงราย • นครราชสีมา • บุรีรัมย์ • เพชรบูรณ์• ร้อยเอ็ด  • มหาสารคาม • สุราษฎร์ธานี • หมู่บ้านจอมบึง • อุดรธานี  • อุบลราชธานี |  |
| มหาวิทยาลัยเอกชน | กรุงเทพ • เกริก • เกษมบัณฑิต • เจ้าพระยา • เซนต์จอห์น • ธุรกิจบัณฑิตย์ • ปทุมธานี • พายัพ • ภาคกลาง • ภาคตะวันออกเฉียงเหนือ • โยนก • รังสิต • รัตนบัณฑิต • ราชธานี • วงษ์ชวลิตกุล • เวสเทิร์น • ศรีปทุม • สยาม • หอการค้าไทย • หัวเฉียวเฉลิมพระเกียรติ • หาดใหญ่ • อัสสัมชัญ • อีสเทิร์นเอเชีย • เอเชียอาคเนย์ • นอร์ท-เชียงใหม่ • ฟาฏอนี |  |
รายชื่อ • หมวดหมู่ • โครงการ • สถานีย่อย
| ด ค กมหาวิทยาลัยกรุงเทพ |
| --- | --- | --- |
| สัญลักษณ์ |  เพชร  ตึกเพชร  สีม่วง-สีแสด  ต้นชัยพฤกษ์  พระพุทธสุรัตนมุนี (หลวงพ่อเพชร)  |  |
| วิทยาเขต |  รังสิต  กล้วยน้ำไท  |  |
| คณะ |  บัญชี  บริหารธุรกิจ  นิเทศศาสตร์  นิติศาสตร์  มนุษยศาสตร์ และการจัดการการท่องเที่ยว  เศรษฐศาสตร์  เทคโนโลยีสารสนเทศและนวัตกรรม  ศิลปกรรมศาสตร์  วิศวกรรมศาสตร์  สถาปัตยกรรมศาสตร์  การสร้างเจ้าของธุรกิจ และการบริหารกิจการ  ดิจิทัลมีเดียและศิลปะภาพยนตร์  |  |
| วิทยาลัย |  บัณฑิตวิทยาลัย  วิทยาลัยนานาชาติ  วิทยาลัยนานาชาติจีน  |  |
| สถาบัน/สำนัก |  สถาบันภาษา  สถาบันส่งเสริมวิจัย  สถาบันพัฒนาผู้ประกอบการเชิงสร้างสรรค์ (CEDI)  สำนักกีฬาฯ  สำนักหอสมุด  สำนักอธิการบดี  สำนักพิมพ์  สถาบันที่ปรึกษาด้านการจัดการความรู้และนวัตกรรม (IKI-SEA)  |  |
| ศูนย์ |  ศูนย์สหกิจศึกษา  ศูนย์กฎหมายเพื่อประชาชน  ศูนย์บริการความรู้  ศูนย์คอมพิวเตอร์  ศูนย์เสริมสร้างทรัพยากรมนุษย์  ศูนย์เทคโนฯการศึกษา  ศูนย์นวัตกรรมฯ  |  |
| โครงการ |  ละครนิเทศศาสตร์  บริษัทจำลอง  |  |
| อื่นๆ |  สโมสรทรูแบงค็อก ยูไนเต็ด  สมาคมศิษย์เก่า  พิพิธภัณฑสถานเครื่องถ้วยเอเชียตะวันออกเฉียงใต้  หอศิลป์  กรุงเทพโพลล์  สภามหาวิทยาลัย  คลินิกการลงทุนด้านการเงิน  บุคคลจากมหาวิทยาลัย  |  |
 หมวดหมู่  โครงการ  สถานีย่อย
วัดขันเงิน

| วัดขันเงิน |
| --- | --- |


ชื่อสามัญ: วัดขันเงิน พระอารามหลวง
ที่ตั้ง: เลขที่ 3 ซอย 4 ถนนหลังสวน ตำบลวังตะกอ อำเภอหลังสวน จังหวัดชุมพร 86110
ประเภท: พระอารามหลวงชั้นตรี ชนิดสามัญ
นิกาย: เถรวาท มหานิกาย
พระประธาน: พระพุทธชินราชจำลอง
พระพุทธรูปสำคัญ: หลวงพ่ออินทร์
เจ้าอาวาส: พระธรรมโกศาจารย์ (องอาจ ฐิตธมฺโม)
กิจกรรม: เทศนาธรรม ทุกวันธัมมัสสวนะ
 สถานีย่อยพระพุทธศาสนา
วัดขันเงิน เป็นพระอารามหลวงชั้นตรี ชนิดสามัญ  เป็นวัดเก่าแก่แห่งหนึ่งของจังหวัดชุมพร มีอายุมากกว่า 300 ปี อยู่ในเขตการปกครองคณะสงฆ์มหานิกาย ภาค 16 ตั้งอยู่กลางชุมชนตลาดหลังสวน ตำบลวังตะกอ อำเภอหลังสวน จังหวัดชุมพร มีฐานะเป็นวัดของเจ้าคณะจังหวัดชุมพร ต่อเนื่องกันมาตั้งแต่ พ.ศ. 2489 - 2558 เป็นเวลากว่า  69 ปี  นับตั้งแต่ พระเทพวงศาจารย์ (จันทร์ โกสโล) พระราชญาณกวี (บุญชวน เขมาภิรโต) และพระธรรมโกศาจารย์ (องอาจ ฐิตธมฺโม)
ประวัติ

วัดขันเงิน เดิมเป็นวัดราษฎร์ ในหนังสือ “ประวัติวัดทั่วราชอาณาจักร” ระบุว่า วัดขันเงินสร้างเมื่อ พ.ศ. 2369 แต่เมื่อสืบค้นจากกรมการศาสนา จึงทราบว่าวัดขันเงินสร้างขึ้นตั้งแต่ พ.ศ. 2240 ครั้งกรุงศรีอยุธยา ในรัชกาลสมเด็จพระมหาบุรุษวิสุทธิเดชอุดม (สมเด็จพระเพทราชา)  ต่อมาพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร รัชกาลที่ ๙ ทรงพระกรุณาโปรดเกล้าโปรดกระหม่อมให้ยกเป็นพระอารามหลวงชั้นตรีชนิดสามัญ เมื่อวันที่ 15 มกราคม 2531 ได้รับพระราชทานวิสุงคามสีมาครั้งล่าสุดเมื่อ พ.ศ. 2499
พระอุโบสถ

พระอุโบสถเป็นอาคารคอนกรีตทั้งหลัง ขนาดกว้าง 18 เมตร ยาว 29 เมตร หลังคาจัตุรมุขซ้อนกัน 3 ชั้น  สร้างเมื่อ พ.ศ. 2495 สมัยพระเทพวงศาจารย์ (จันทร์ โกสโล) เป็นเจ้าอาวาส พระอุโบสถหลังนี้สร้างขึ้นแทนพระอุโบสถไม้หลังเก่า
พระประธานพระอุโบสถ เป็นพระพุทธชินราชจำลอง ประทับนั่งขัดสมาธิ ปางมารวิชัย หล่อด้วยทองเหลือง และลงรักปิดทอง ขนาดหน้าตักกว้าง 2.38 เมตร สูง 3.20 เมตร สร้างเมื่อ พ.ศ. 2498 เบื้องซ้ายและขวา มีพระอัครสาวกลงรักปิดทองด้านละองค์ พระประธานในพระอุโบสถวัดขันเงินนี้นับว่าเป็นพระพุทธรูปประทับนั่งใหญ่ที่สุดองค์หนึ่งในภาคใต้
จิตรกรรมในพระอุโบสถ เป็นจิตรกรรมฝาผนังแบบประยุกต์ แนวปริศนาธรรม จากภาพพุทธประวัติหินสลัก นิทานชาดก โคลงโลกนิติ และพุทธภาษิต วาดโดยนายชัยวัฒน์ วรรณานนท์ เริ่มดำเนินการเมื่อวันที่ 15 มีนาคม 2544 เสร็จสิ้นเมื่อวันที่ 12 สิงหาคม 2551 ใช้เวลาทั้งสิ้น 7 ปี
พระวิหารเล็ก

พระวิหารเล็ก หรือเรียกกันว่า โบสถ์น้อย หลังเดิมสร้างเมื่อ พ.ศ. 2514 ต่อมาชำรุดทรุดโทรม จึงได้รื้อสร้างใหม่เมื่อ พ.ศ. 2558
พระประธานพระวิหาร  นามว่า หลวงพ่ออินทร์ เป็นพระพุทธรูปประทับนั่งปางมารวิชัย ก่ออิฐถือปูน (ปูนขาว ทำจากเปลือกหอยทะเลเผาไฟตำละเอียด ผสมกับน้ำอ้อยเคี่ยว) ผีมือช่างท้องถิ่น ขนาดหน้าตัก 1.70 เมตร สูงประมาณ 2.50 เมตร มีอายุมากกว่า 100 ปี  กล่าวกันว่า หลวงพ่ออินทร์ อดีตเจ้าอาวาสวัดขันเงิน เป็นผู้สร้าง แต่เดิมพระพุทธรูปองค์นี้ประดิษฐานเป็นประธานอยู่ในอุโบสถหลังเก่า เมื่อรื้ออุโบสถหลังเก่าแล้ว จึงย้ายมาประดิษฐานที่พระวิหารเล็ก  ซึ่งตั้งอยู่ด้านทิศเหนือของพระอุโบสถหลังปัจจุบัน กรมศิลปากรได้ขึ้นทะเบียนเป็นโบราณสถาน เมื่อวันที่ 15 ตุลาคม 2539
ลำดับเจ้าอาวาส

นับแต่สร้างวัดมาในสมัยกรุงศรีอยุธยา วัดขันเงินมีเจ้าอาวาสสืบต่อมาหลายรูป แต่ไม่สามารถสืบทราบได้ เท่าที่สืบทราบได้มีลำดับดังนี้
| 0 | 1 | 2 | 3 |
| --- | --- | --- | --- |
| ลำดับที่ | รายนาม | เริ่มวาระ | สิ้นสุดวาระ |
| 1 | พระอาจารย์อุ |  ? |  ? |
| 2 | พระอาจารย์อินทร์ |  ? |  ? |
| 3 | พระอาจารย์ชัย |  ? |  ? |
| 4 | พระครูธรรมจารี (หนู) |  ? | 2445 |
| 5 | พระเทพวงศาจารย์ (จันทร์ โกสโล) | 2447 | 2506 |
| 6 | พระราชญาณกวี (บุญชวน เขมาภิรโต) | 2508 | 2531 |
| 7 | พระธรรมโกศาจารย์ (องอาจ ฐิตธมฺโม) | 2532 | ปัจจุบัน |
บาลงดอร์ 2019

บาลงดอร์ 2019 (ฝรั่งเศส: 2019 Ballon d'Or) เป็นพิธีประจำปีครั้งที่ 64 ของบาลงดอร์ ซึ่งนำเสนอโดยฟร็องส์ฟุตโบล และยกย่องนักฟุตบอลที่ดีที่สุดในโลกสำหรับปี 2019 ประกาศรายชื่อผู้ชนะในปารีสเมื่อวันที่ 2 ธันวาคม ค.ศ. 2019
รายชื่อนักฟุตบอลชาย

มีการประกาศรายชื่อผู้เข้าชิงรางวัลในวันที่ 6 พฤศจิกายน 2562 ลิโอเนล เมสซิ ได้รับรางวัลเป็นครั้งที่หกในอาชีพของเขา
| ลำดับ | ผู้เล่น | สโมสร | คะแนน |
| --- | --- | --- | --- |
| 1 |  ลิโอเนล เมสซิ |  บาร์เซโลนา | 686 |
| 2 |  เฟอร์จิล ฟัน ไดก์ |  ลิเวอร์พูล | 679 |
| 3 |  คริสเตียโน โรนัลโด |  ยูเวนตุส | 476 |
| 4 |  ซาดีโย มาเน |  ลิเวอร์พูล | 347 |
| 5 |  มุฮัมมัด เศาะลาห์ |  ลิเวอร์พูล | 178 |
| 6 |  กีลียาน อึมบาเป |  ปารีแซ็ง-แฌร์แม็ง | 89 |
| 7 |  อาลีซง แบเกร์ |  ลิเวอร์พูล | 67 |
| 8 |  รอแบร์ต แลวันดอฟสกี |  ไบเอิร์นมิวนิก | 44 |
| 9 |  บือร์นาร์ดู ซิลวา |  แมนเชสเตอร์ซิตี | 41 |
| 10 |  ริยาฎ มะห์รัซ |  แมนเชสเตอร์ซิตี | 33 |
| 11 |  แฟร็งกี เดอ โยง |  อายักซ์   บาร์เซโลนา | 31 |
| 12 |  ราฮีม สเตอร์ลิง |  แมนเชสเตอร์ซิตี | 30 |
| 13 |  เอแดน อาซาร์ |  เชลซี   เรอัลมาดริด | 25 |
| 14 |  เกฟิน เดอ เบรยเนอ |  แมนเชสเตอร์ซิตี | 14 |
| 15 |  มัตไตส์ เดอ ลิคต์ |  อายักซ์   ยูเวนตุส | 13 |
| 16 |  เซร์ฆิโอ อาเกวโร |  แมนเชสเตอร์ซิตี | 12 |
| 17 |  โรแบร์ตู ฟีร์มีนู |  ลิเวอร์พูล | 11 |
| 18 |  อ็องตวน กรีแยซมาน |  อัตเลติโกเดมาดริด   บาร์เซโลนา | 9 |
| 19 |  เทรนต์ อเล็กซานเดอร์-อาร์โนลด์ |  ลิเวอร์พูล | 8 |
| 20 |  ปีแยร์-แอเมอริก โอบาเมอย็องก์ |  อาร์เซนอล | 5 |
| 20 |  ดูชัน ทาดีช |  อายักซ์ | 5 |
| 22 |  ซน ฮึง-มิน |  ทอตนัมฮอตสเปอร์ | 4 |
| 23 |  อูว์โก โยริส |  ทอตนัมฮอตสเปอร์ | 3 |
| 24 |  กาลิดู กูลิบาลี่ |  นาโปลี | 2 |
| 24 |  มาร์ค-อันเดร แทร์ สเตเกิน |  บาร์เซโลนา | 2 |
| 26 |  การีม แบนเซมา |  เรอัลมาดริด | 1 |
| 26 |  จอร์จีนีโย ไวนัลดึม |  ลิเวอร์พูล | 1 |
| 28 |  ฌูเวา แฟลิกส์ |  สปอร์ลิชบัวอีไบฟีกา   อัตเลติโกเดมาดริด | 0 |
| 28 |  มาร์กิญญุส |  ปารีแซ็ง-แฌร์แม็ง | 0 |
| 28 |  โดนนี ฟัน เดอ เบก |  อายักซ์ | 0 |
รายชื่อนักฟุตบอลหญิง

เมแกน ราพิโน ได้รับรางวัล บาลงดอร์หญิง 2019 สำหรับผู้เล่นหญิงยอดเยี่ยมที่สุดในโลก
| Rank | Player | Club(s) | Points |
| --- | --- | --- | --- |
| 1 |  เมแกน ราพิโน |  Reign FC | 230 |
| 2 |  Lucy Bronze |  Lyon | 94 |
| 3 |  Alex Morgan |  Orlando Pride | 68 |
| 4 |  Ada Hegerberg |  Lyon | 67 |
| 5 |  Vivianne Miedema |  Arsenal | 38 |
| 6 |  Wendie Renard |  Lyon | 32 |
| 7 |  Sam Kerr |  Chicago Red Stars   Perth Glory | 27 |
| 8 |  Rose Lavelle |  Washington Spirit | 19 |
| 9 |  Ellen White |  Manchester City | 18 |
| 10 |  Dzsenifer Marozsán |  Lyon | 16 |
| 11 |  Amandine Henry |  Lyon | 13 |
| 12 |  Sari van Veenendaal |  Atlético Madrid | 13 |
| 13 |  Tobin Heath |  Portland Thorns | 11 |
| 14 |  Pernille Harder |  VfL Wolfsburg | 10 |
| 14 |  Lieke Martens |  Barcelona | 10 |
| 16 |  Kosovare Asllani |  Tacón | 6 |
| 16 |  Nilla Fischer |  Linköping | 6 |
| 16 |  Marta |  Orlando Pride | 6 |
| 19 |  Sofia Jakobsson |  Tacón | 4 |
| 20 |  Sarah Bouhaddi |  Lyon | 0 |
เฟรนช์โอเพน

| --- | --- |

เว็บไซต์ทางการ
ผู้ก่อตั้ง: 1891; 134 ปีที่แล้ว (1891)
ครั้งที่จัด: 128 (2024) 94 แกรนด์สแลม (ตั้งแต่ 1925)
ที่ตั้ง: ปารีส เขตที่ 16 ประเทศฝรั่งเศส
สนาม: สนามโรลังด์ การ์รอส (ตั้งแต่ 1928)  สมาคมกีฬาอิลเดอปูโตซ์, ที่ ปูโตซ์ (1891–1894); สโมสรเทนนิสปารีส ที่ โอเตย (1895–1908); สมาคมกีฬาวิลล่าพริมโรส ที่ บอร์โด (1909); ครัวซ์-คาเตลองราซิ่งคลับเดอฟรองซ์ ที่ สวนบัวส์เดอบูโลญ (1910–1924, 1926); สตาดฟร็องแซ ที่ เซนต์คลาวด์ (1925, 1927)
พื้นสนาม: พื้นดิน – กลางแจ้ง (1908–ปัจจุบัน) พื้นทราย – กลางแจ้ง (1892–1907) พื้นหญ้า – กลางแจ้ง (1891)
เงินรางวัล: 53,500,000 ยูโร (2024)
ชาย
จับฉลาก: S (128Q) / 64D (16Q)
หญิง
จับฉลาก: S (128Q) / 64D (16Q)
คู่ผสม
จับฉลาก: 32
แกรนด์สแลม
 ออสเตรเลียนโอเพน  เฟรนช์โอเพน  วิมเบิลดัน  ยูเอสโอเพน 
การแข่งขันเทนนิสเฟรนช์โอเพน หรือในชื่ออย่างเป็นทางการว่า โรลังด์ การ์รอส (ฝรั่งเศส: Tournoi de Roland-Garros, อังกฤษ: Roland Garros Tournament)  เป็นการแข่งขันเทนนิสที่จัดการแข่งขันขึ้นในช่วงเดือนพฤษภาคม-มิถุนายนของทุกปี ที่สนามโรลังด์ การ์รอส กรุงปารีส ประเทศฝรั่งเศส
เฟนช์โอเพนเริ่มจัดการแข่งขันครั้งแรกเมื่อปี ค.ศ. 1891 โดยมีแชมป์คนแรกในประเภทชายเดี่ยวคือ Henry Briggs ชาวฝรั่งเศส ส่วนในประเภทหญิงเดี่ยว เริ่มมีการจัดการแข่งขันครั้งแรกขึ้นในปี ค.ศ.1897 โดยมีแชมป์คนแรกคือ Adine Masson ชาวฝรั่งเศส
เฟรนช์โอเพน หรือ โรลังด์ การ์รอส เป็นการแข่งขันแกรนด์สแลมรายการที่สองของปี ถัดจากออสเตรเลียนโอเพน และเป็นการแข่งขันแกรนด์สแลมรายการเดียวที่แข่งบนคอร์ทดิน ด้วยลักษณะพื้นฐานของคอร์ทดินที่แตกต่างไปจากประเภทอื่น ทั้งความเร็วและการกระดอนของลูก ทักษะการเคลื่อนไหวของนักเทนนิสบนผิวคอร์ทดินจึงแตกต่าง ทำให้เฟรนช์โอเพน มักเป็นรายการที่ขัดขวางนักเทนนิสหลายคน เช่น พีท แซมพราส จิมมี คอนเนอร์ มาร์ตินา ฮินกิส และรวมไปถึง โรเจอร์ เฟเดอเรอร์ ในการเป็นผู้ชนะเลิศรายการแกรนด์สแลมครบทั้งสี่รายการ หลังจากก่อนหน้านี้เข้าถึงรอบชิงชนะเลิศมาแล้ว 3 ปีติดต่อกัน (2006, 2007, 2008) แล้วแพ้ให้กับ ราฟาเอล นาดาล ทั้ง 3 ปีที่เข้าชิงชนะเลิศ ได้แค่ตำแหน่งรองแชมป์ ไม่เคยได้ตำแหน่งแชมป์เฟรนช์โอเพนเลย
จนกระทั่งปี ค.ศ.2009 โรเจอร์ เฟเดอเรอร์ ที่เข้าถึงรอบชิงชนะเลิศเป็นปีที่ 4 ติดต่อกัน (2006, 2007, 2008, 2009)  จึงคว้าแชมป์เฟรนช์โอเพนได้สำเร็จ เมื่อ ราฟาเอล นาดาล ไปพลาดท่าตกรอบ 16 คนสุดท้าย โดยแพ้ให้กับ โรบิน โซเดอลิง 1-3 เซต 2-6, 7-6(2), 4-6, 6-7(2) ทำให้ในรอบชิงชนะเลิศ โรเจอร์ เฟเดอเรอร์ ชนะ โรบิน โซเดอลิง 3-0 เซตรวด 6-1, 7-6(1), 6-4 คว้าแชมป์เฟรนช์โอเพนมาครองได้สำเร็จเป็นครั้งแรก และเป็นผู้ชนะเลิศรายการแกรนด์สแลมครบทั้งสี่รายการเป็นคนที่ 6 ต่อจาก อังเดร แอกอัซซี
ทำเนียบผู้ชนะเลิศในการแข่งขันประเภทชายเดี่ยวและหญิงเดี่ยวตั้งแต่ ค.ศ.2000

| ปี ค> ศ. | ชายเดี่ยว | หญิงเดี่ยว |
| --- | --- | --- |
| 2000 |  กุสตาโว เคอร์เทน |  แมรี เพียร์ซ |
| 2001 |  กุสตาโว เคอร์เทน |  เจนนิเฟอร์ คาปริอาที |
| 2002 |  อัลเบิร์ต คอสตา |  เซเรนา วิลเลียมส์ |
| 2003 |  ฮวน คาร์ลอส เฟอร์เรโร |  จัสติน เอแนง |
| 2004 |  กัสตอง เกาดิโอ |  อนาสตาเซีย มิสกินา |
| 2005 |  ราฟาเอล นาดาล |  จัสติน เอแนง |
| 2006 |  ราฟาเอล นาดาล |  จัสติน เอแนง |
| 2007 |  ราฟาเอล นาดาล |  จัสติน เอแนง |
| 2008 |  ราฟาเอล นาดาล |  อนา อิวาโนวิช |
| 2009 |  โรเจอร์ เฟเดอเรอร์ |  สเวตลานา คูซเนตโซวา |
| 2010 |  ราฟาเอล นาดาล |  ฟรานเชสก้า สเคียโวเน่ |
| 2011 |  ราฟาเอล นาดาล |  หลี่ น่า |
| 2012 |  ราฟาเอล นาดาล |  มาเรีย ชาราโปวา |
| 2013 |  ราฟาเอล นาดาล |  เซเรนา วิลเลียมส์ |
| 2014 |  ราฟาเอล นาดาล |  มาเรีย ชาราโปวา |
| 2015 |  สตานิสลาส วาวรินกา |  เซเรนา วิลเลียมส์ |
| 2016 |  นอวัก จอคอวิช |  การ์บีเญ มูกูรูซา |
| 2017 |  ราฟาเอล นาดาล |  เยเลนา ออสตาเปนโก |
| 2018 |  ราฟาเอล นาดาล |  ซิโมน่า ฮาเล็ป |
| 2019 |  ราฟาเอล นาดาล |  แอชลีย์ บาร์ตี |
| 2020 |  ราฟาเอล นาดาล |  อีก้า ซิออนเท็ก |
| 2021 |  นอวัก จอคอวิช |  บาร์โบรา เครย์ชิโควา |
| 2022 |  ราฟาเอล นาดาล |  อีก้า ซิออนเท็ก |
| 2023 |  นอวัก จอคอวิช |  อีก้า ซิออนเท็ก |
สนามโรลังด์ การ์รอส

ตั้งอยู่ ณ ทิศตะวันตกเฉียงใต้ของกรุงปารีส เริ่มก่อสร้างมาตั้งแต่ปี ค.ศ. 1928 โดยเริ่มแรกใช้เพื่อจัดการแข่งขันทีมชายชิงแชมป์โลก เดวิส คัพ ก่อน ก่อนที่จะมาเปลี่ยนเป็นเฟรนซ์ โอเพน ในภายหลัง โดยที่ชื่อโรลังด์ การ์รอส นั้นเป็นชื่อนักบินชาวฝรั่งเศสที่เป็นคนแรกของโลกที่บินข้ามทะเลเมดิเตอร์เรเนียนได้สำเร็จ
โรลังด์ การ์รอส ประกอบด้วย 2 คอร์ตใหญ่ คอร์ตที่ใหญ่ที่สุด คือ ฟิลิปเป ชาติเยร์ ความจุ 15,156 คน โดยตั้งชื่อตามประธานสหพันธ์เทนนิสฝรั่งเศส ส่วนอีกคอร์ต คือ ซูซานน์ ลองลอง ความจุ 10,068 คน ก่อสร้างขึ้นเมื่อปี ค.ศ. 1994 ตั้งชื่อตามนักเทนนิสหญิงชาวฝรั่งเศสเมื่อปี ค.ศ. 1997
นอกจากนี้แล้วยังยังมีคอร์ตขนาดกลาง ได้แก่ คอร์ตหมายเลข 1 รวมทั้งคอร์ตขนาดเล็กอีก 18 คอร์ต นอกจากนี้แล้วภายในบริเวณสนามโรลังด์ การ์รอส ยังประกอบไปผู้ให้บริการด้านต่าง ๆ เช่น ร้านอาหาร ธนาคาร ตลอดจนที่ทำการไปรษณีย์
ดูเพิ่ม

รายชื่อผู้เข้าแข่งขันเทนนิสเฟรนช์โอเพนรอบชิงชนะเลิศ‎
แหล่งข้อมูลอื่น

เว็บไซต์อย่างเป็นทางการ เก็บถาวร 2009-02-28 ที่ เวย์แบ็กแมชชีน
| ด ค กเทนนิสแกรนด์สแลม |
| --- | --- |
 ออสเตรเลียนโอเพน  เฟรนช์โอเพน  วิมเบิลดัน  ยูเอสโอเพน 
ราฟาเอล นาดาล ชนะเลิศประเภทชายเดี่ยวรวมทั้งสิ้น 13 สมัย
หลี่ น่า เป็นนักเทนนิสจากเอเชียที่ชนะเลิศประเภทหญิงเดี่ยวในปี ค.ศ. 2011
สนามโรลังด์ การ์รอส กรุงปารีส ประเทศฝรั่งเศส
ทางหลวงแผ่นดินหมายเลข 302

|  ทางหลวงแผ่นดินหมายเลข 302 |
| --- | --- |
ถนนงามวงศ์วาน ถนนรัตนาธิเบศร์
ข้อมูลของเส้นทาง
ความยาว: 18.883 กิโลเมตร (11.733 ไมล์)17.270 กิโลเมตร เป็นของกรมทางหลวง
มีขึ้นเมื่อ: พ.ศ. 2476 และ พ.ศ. 2528–ปัจจุบัน
ทางแยกที่สำคัญ
ปลายทางทิศตะวันออก:  ถ.พหลโยธิน / ถ.ประเสริฐมนูกิจ ใน เขตจตุจักร กรุงเทพฯ
 :    ถ.วิภาวดีรังสิต ใน เขตจตุจักร กรุงเทพฯ  ถ.กำแพงเพชร 6 ในเขตจตุจักร กรุงเทพฯ  ถ.ประชาชื่น ใน อ.เมืองฯ จ.นนทบุรี   ทางพิเศษศรีรัช ใน อ.เมืองฯ จ.นนทบุรี   ถ.ติวานนท์ ใน อ.เมืองฯ จ.นนทบุรี   ถ.เลี่ยงเมืองนนทบุรี-สนามบินน้ำ ใน อ.เมืองฯ จ.นนทบุรี   ถ.นนทบุรี 1 ใน อ.เมืองฯ จ.นนทบุรี   ถ.ราชพฤกษ์ ใน อ.เมืองฯ จ.นนทบุรี   ถ.บางกรวย-ไทรน้อย ใน อ.บางบัวทอง จ.นนทบุรี 
ปลายทางทิศตะวันตก:   ถ.กาญจนาภิเษก (ด้านตะวันตก) / ทล.พ.81 (กำลังก่อสร้าง) ใน อ.บางใหญ่ จ.นนทบุรี
ตำแหน่งที่ตั้ง
ประเทศ: ไทย
 
ระบบทางหลวง
 ทางหลวงแผ่นดิน  รายการ 
ทางหลวงแผ่นดินหมายเลข 302 สายแยกมหาวิทยาลัยเกษตรศาสตร์–ต่างระดับบางใหญ่ เป็นทางหลวงแผ่นดินในกรุงเทพมหานครและจังหวัดนนทบุรี ครอบคลุมถนนสองสายต่อเนื่องกัน ได้แก่ ถนนรัตนาธิเบศร์ และถนนงามวงศ์วาน ทางหลวงสายนี้ช่วงที่อยู่ในเขตกรุงเทพมหานครจะอยู่ในเขตควบคุมของกรุงเทพมหานครและแขวงทางหลวงกรุงเทพ ส่วนช่วงที่อยู่ในเขตจังหวัดนนทบุรีจะอยู่ในเขตควบคุมของแขวงทางหลวงนนทบุรี โดยสองหน่วยงานหลังเป็นหน่วยงานสังกัดสำนักงานทางหลวงที่ 13 กรุงเทพ
รายละเอียดของเส้นทาง > ถนนงามวงศ์วาน

บทความหลัก: ถนนงามวงศ์วาน
ทางหลวงแผ่นดินหมายเลข 302 เริ่มต้นบนถนนพหลโยธินและต่อเนื่องจากถนนประเสริฐมนูกิจ ที่แยกเกษตร ในเขตจตุจักร กรุงเทพมหานคร มุ่งหน้าไปทางทิศตะวันตกไปตามถนนงามวงศ์วาน ซึ่งในช่วงนี้อยู่ในเขตควบคุมของแขวงทางหลวงกรุงเทพ มีเส้นทางผ่านมหาวิทยาลัยเกษตรศาสตร์ ขึ้นสะพานข้ามถนนวิภาวดีรังสิตที่แยกบางเขน ข้ามจุดตัดทางรถไฟสายเหนือ ข้ามจุดตัดถนนกำแพงเพชร 6 ที่แยกบางเขน 2 ข้ามคลองเปรมประชากร จากนั้นเส้นทางจะอยู่ในเขตควบคุมของสำนักการโยธา กรุงเทพมหานคร ข้ามคลองบางเขนเข้าสู่เขตหลักสี่ ข้ามคลองประปาเข้าสู่อำเภอเมืองนนทบุรี จังหวัดนนทบุรี แล้วตัดกับถนนประชาชื่น ที่แยกพงษ์เพชร จากนั้นเส้นทางจะอยู่ในเขตควบคุมของแขวงทางหลวงนนทบุรี ไปตัดกับทางพิเศษศรีรัช แล้วไปสิ้นสุดบนถนนติวานนท์และต่อเนื่องกับถนนรัตนาธิเบศร์ ที่แยกแคราย ในอำเภอเมืองนนทบุรี จังหวัดนนทบุรี
รายละเอียดของเส้นทาง > ถนนรัตนาธิเบศร์

ถนนรัตนาธิเบศร์ (อักษรโรมัน: Thanon Rattanathibet) มีระยะทางต่อจากถนนงามวงศ์วานตั้งแต่ทางแยกแคราย ตำบลบางกระสอ ตำบลตลาดขวัญ ตำบลสวนใหญ่ อำเภอเมืองนนทบุรี ไปทางทิศตะวันตก ผ่านศูนย์เตือนภัยพิบัติแห่งชาติ อุทยานมกุฏรมยสราญ ศาลากลางจังหวัดนนทบุรี ตัดกับถนนเลี่ยงเมืองนนทบุรี-สนามบินน้ำ และตัดกับถนนสนามบินน้ำ ที่ทางแยกสะพานพระนั่งเกล้า จากนั้นข้ามแม่น้ำเจ้าพระยาที่สะพานพระนั่งเกล้าและสะพานคู่ขนานสะพานพระนั่งเกล้า เข้าสู่เขตตำบลไทรม้า ตัดกับถนนบ้านไทรม้าและถนนไทรม้า-บางรักน้อย-ท่าอิฐที่ทางแยกไทรม้า เข้าเขตตำบลบางรักน้อย ตัดกับถนนราชพฤกษ์ ข้ามคลองบางรักใหญ่เข้าเขตตำบลบางรักใหญ่ อำเภอบางบัวทอง ตัดกับถนนบางกรวย-ไทรน้อยที่ทางแยกบางพลู ข้ามคลองบางไผ่เข้าเขตตำบลบางรักพัฒนา จากนั้นผ่านบริเวณทางเข้าหมู่บ้านเกล้ารัตนาและหมู่บ้านร่มรื่นวิลล์เข้าเขตตำบลเสาธงหิน อำเภอบางใหญ่ ก่อนจะสิ้นสุดระยะทางบนถนนกาญจนาภิเษกด้านตะวันตก ที่ทางแยกต่างระดับบางใหญ่ โดยในอนาคตจะมีแนวถนนที่ตรงต่อเนื่องออกไปของทางหลวงพิเศษหมายเลข 81
สถานที่สำคัญ

โรงพยาบาลนนทเวช
เรือนจำกลางคลองเปรม
โรงพยาบาลวิภาวดี
มหาวิทยาลัยเกษตรศาสตร์
ศาลากลางจังหวัดนนทบุรี
สะพานพระนั่งเกล้า
สะพานคู่ขนานสะพานพระนั่งเกล้า
สำนักงานบังคับคดีจังหวัดนนทบุรี
ดูเพิ่ม

สะพานพระนั่งเกล้า
แหล่งข้อมูลอื่น

ระบบสารสนเทศโครงข่ายทางหลวง เก็บถาวร 2016-06-16 ที่ เวย์แบ็กแมชชีน กรมทางหลวง กระทรวงคมนาคม
ถนนรัตนาธิเบศร์ หน้าห้างเซ็นทรัล รัตนาธิเบศร์
พัฒน์ชัย ภักดีสู่สุข

| พัฒน์ชัย ภักดีสู่สุข |
| --- | --- |
ชื่อเกิด: พัฒน์ชัย ภักดีสู่สุข
รู้จักในชื่อ: ปั๊บ
เกิด: 2 พฤศจิกายน พ.ศ. 2524 (43 ปี)
ที่เกิด: อำเภอสันกำแพง จังหวัดเชียงใหม่ ประเทศไทย
แนวเพลง: ร็อก ป็อป อัลเทอร์เนทีฟร็อก
อาชีพ: นักร้อง นักแสดง ยูทูบเบอร์
เครื่องดนตรี: เสียงร้อง
ช่วงปี: พ.ศ. 2544–ปัจจุบัน
ค่ายเพลง: Gmm Grammy (พ.ศ. 2544 - 2546) Music Cream (พ.ศ. 2546 - 2550) genie records (พ.ศ. 2550 - 2553, พ.ศ. 2557 - ปัจจุบัน) WE records (พ.ศ. 2553 - 2554) WerkGang (พ.ศ. 2554 - 2557)
สมาชิกของ: โปเตโต้
คู่สมรส: สุวพิชญ์ ไตรพรวรกิจ (2563–ปัจจุบัน)
พัฒน์ชัย ภักดีสู่สุข (เกิด 2 พฤศจิกายน พ.ศ. 2524) ชื่อเล่น ปั๊ป เป็นนักร้องและนักแสดงชาวไทย และเป็นนักร้องนำวงโปเตโต้ ขึ้นเป็นนักร้องนำ หลังการเสียชีวิตของปีย์ชนิตถ์ อ้นอารี
ประวัติ

พัฒน์ชัย ภักดีสู่สุข ชื่อเล่น "ปั๊บ" เกิดวันที่ 2 พฤศจิกายน พ.ศ. 2524 เกิดที่ อำเภอสันกำแพง จังหวัดเชียงใหม่ จบการศึกษาจาก โรงเรียนปรินส์รอยแยลส์วิทยาลัย ตั้งแต่ระดับชั้นอนุบาล 3 จนถึงระดับมัธยมศึกษาปีที่ 3 จากนั้นเรียนต่อที่โรงเรียนยุพราชวิทยาลัย และ เรียนจบปริญญาตรี คณะนิเทศศาสตร์ สาขาวิชาการโฆษณา มหาวิทยาลัยหอการค้าไทย ประสบความสำเร็จจากการเป็นสมาชิกวงโปเตโต้ และได้ขึ้นเป็นนักร้องนำอย่างเต็มตัวในอัลบั้มที่ 2 goon หลังจากที่ปีย์นักร้องนำได้เสียชีวิตลง